KTB-SCB ร่วงต่อเนื่อง โบรกฯปรับลดประมาณการณ์กำไรปีนี้-ปีหน้า
KTB-SCB ยังไม่พ้นวิบากกรรม บล.ธนชาตหั่นประมาณการณ์กำไรปีนี้-ปีหน้าลงอีก ซึ่งทั้งสองหุ้นยังคงปรับตัวลงต่อเนื่องจากพิษหนี้ SSI โดย KTB ณ เวลา 10.24 น.อยู่ที่ 17.00 บาท ลบ 0.30 บาท หรือ 1.73% มูลค่าการซื้อขาย 209.53 ล้านบาท และ SCB ณ เวลา 10.24 น.อยู่ที่ 136 บาท ลบ 3.50 บาท หรือ 2.51% มูลค่าการซื้อขาย 179.45 ล้านบาท
23 ก.ย. 2558

ผู้สื่อข่าวรายงานว่า ราคาหุ้น ธนาคารกรุงไทย จำกัด (มหาชน) หรือ KTB ณ เวลา 10.24 น.อยู่ที่ 17.00 บาท ลบ 0.30 บาท หรือ 1.73% มูลค่าการซื้อขาย 209.53 ล้านบาท  
ด้านว่า ราคาหุ้น ธนาคารไทยพาณิชย์ จำกัด (มหาชน) หรือ SCB ณ เวลา 10.24 น.อยู่ที่ 136 บาท ลบ 3.50 บาท หรือ 2.51% มูลค่าการซื้อขาย 179.45 ล้านบาท
ทั้งนี้ ทั้งสองธนาคารยังคงปรับตัวลงต่อเนื่อง หลังได้ผลกระทบประเด็นหนี้ SSI และการตั้งสำรองเพิ่มสูงขึ้น และอาจมีผลกระทบต่อกำไรไตรมาส 3/58 และกำไรทั้งปี
โดยบล.ธนชาต ระบุในบทวิเคราะห์ (23 ก.ย.) ว่า  เพื่อสะท้อนการตั้งสำรองพิเศษสำหรับ SSI จึงปรับลดประมาณการกำไรของ KTB SCB และ TISCO ลง 17% ในปี 2015 นอกจากนี้ยังปรับลดประมาณการกำไรปี 2016-17F ลง 7-11% อีกด้วย 
เนื่องจากคาดว่าธนาคารเหล่านี้น่าจะยังคงตั้งสำรองพิเศษเพิ่มเติมไปอีกเพื่อให้อัตราส่วน la lss cveae atis ของพวกเขากลับมาอยู่ที่ระดับก่อนที่ SSI จะถูกเรียกให้ชำระคืนหนี้ ปรับลดราคาเปาหมายลงโดยเฉลี่ย 10% เนื่องจากมีฐานกำไรที่มีขนาดใหญ่กว่าและฐานะการเงินที่แข็งแกร่งกว่า SCB จึงน่าจะได้รับผลกระทบน้อยกว่า KTB และ TISCO มาก แต่ด้วย TISCO ราคาปรับลงแรง ยังคงแนะนำ ซื้อ ทั้ง SCB และ TISCO ขณะที่ปรับลดคำแนะนำสำหรับ KTB เป็น “ถือ” จาก ซื้อ
ทั้งนี้ มองว่า SSI อาจมีแนวโน้มที่จะต้องเข้าไปอยู่ในกลุ่มฟื้นฟูกิจการ นอกจากนี้ยังคาดว่า SSI กำลังเข้าสู่แผนการปรับโครงสร้างหนี้ ซึ่งบริษัทฯ และธนาคารผู้ให้กู้น่าจะหารือและเห็นชอบกับแผนการฟื้นฟูกิจการ ทางออกที่ดีที่สุดสำหรับธนาคารน่าจะเป็นการให้ SSI ขายโรงงานในสหราชอาณาจักร และใช้เงินที่ได้มาชำระหนี้เพื่อให้หนี้ลดลง และจากนั้นธนาคารจะแปลงหนี้ที่เหลือเป็นทุน และธนาคารจะดูแลการดำเนินงาน และทิศทางธุรกิจของ SSI จนกว่าบริษัทฯ จะสามารถคืนเงินต้นและดอกเบี้ยได้